O na ʻaʻaʻā a me na ana, he mea ho'okahi ma Hawai'i nei
Ua nui ke ko'iko'i o kēia mau hiʻona ʻāina ma ka moʻomeheu Hawai'i
He mea koʻikoʻi na ʻaʻaʻā ma ka wa kahiko
mai nā wahi i kanu i nā ʻiwi a i ʻole kahi e moe ai.
I kēia lā e nānā ʻana mākou i ka waiwai o ka wai.
A pehea i kākoʻo ai na aʻaʻā e ʻohi ia.
E hōʻike ana mākou ia ʻoukou
Pehea i ʻohi ia ka wai
a no ke aha minamina kēia mau kumu no nā kanaka maoli.
Welina mai, ʻo au nō ʻo Bobby Camara
ʻO au nō ʻo Hoʻolaʻi Miday. A komo mai
a lu'u aku i ka pō a e aʻo mai i ka waiwai o ia kumu.
Welina mai, ʻo au nō ʻo Bobby Camara
No Honoka'a mai au ma ke ko'olau o ka mokupuni 'o Hawaii.
Noho au ma Volcano.
A ua hana au ma kēia pāka nei ʻo Hawaiʻi Volcanoes National Park.
ma kahi o ke kanakolu mau makahiki
a ua hoʻomaha loa au ma kahi o ka ʻumi makahiki aku nei.
Iaʻu i hana ma ia pāka nei, ʻo kekahi o kaʻu mau hana ʻo ia ka
mālama ʻana i nā kumu ana.
Naʻu i alakaʻi i ke kaha palapala ʻāina ʻana me ka hoʻonoho ʻana i ia mau ana
me ka noiʻi pū i ke kuleana a kahi i noho ai kēlā me kēia ana.
O ke ʻaʻaʻā he ana puka ma ka honua
i hoʻokino ai mai ka luaʻi pele.
Hele a pa’a ka pele ma ka ‘ili o ka honua a mau no ke kahe o ka pele ma lalo o ka ’ili
a ho'okino 'ia ai kahi alawai pele a i 'ole muliwai pele
a paʻa ka pele me he kaupoku lā ma luna.
A pau ke kahe o ka pele ma uka,
ho'okahe ka pele mai loko mai o ke ana
a hakahaka 'ia ko loko.
Wahi a kupuna, he ola ko ka wai a mau nō ia manaʻo i kēia mau lā.
He koʻikoʻi nō kēlā me kēia ana i ka ʻohiwai ʻana.
Ke kulu mai ka wai ma ka pahoehoe
komo ia mākili wai ma nā kōwā ma lalo o ka honua
a no ia kumu ua koʻikoʻi nō nā ʻaʻaʻā i ka ʻohiwai ʻana.
ʻIke ʻia ke kulu wai ma nā kilina,
eia naʻe, ʻike ʻia ke kulu wai kilina
i kēlā me kēia kau o ka makahiki.
Me nā ipu i ʻohi ʻia ka wai,
a waiho ʻia ma ka papahele o ke ana i mea e ʻohi ai ka wai.
'O ka ma'amau, 'oiai poepoe ka lalo o ka ipu
waiho 'ia i 'ekolu 'ili'ili ma lalo o ka 'ipu
me he ku ko'okolu (huinakolu) i mea e kaulike ai ka 'ipu
Okoʻa ke kulu wai ʻana
he kulu wai nui a he kulu wai iki
no laila, me ke kilo kūpono
ʻike ʻia nā kānaka na lākou i hana i loko o ia mau ana
ma hea ka nui o nā kulu wai,
ʻo ia kahi i waiho ai nā ipu.
Ua noi ʻoe i nā akua e mālama i ka wai,
a mahalo aku iā lākou
ʻoiai ʻo lākou nā mea e hoʻolako ai i ka wai
i ola kākou nā kānaka.
Ke ʻike ʻia pehea e ola pono ai nā kānaka ma kēia ʻano ʻāina māloʻo
e ʻike ʻia ana nō pehea e mālama ai i ka pilina me ka ʻāina a me kona mau kumuwaiwai.
Mālama ʻia nā ana no nā kumu he nui.
ʻAʻole nō paha no ka nohona Hawaiʻi, ʻoiai koe aku ia iaʻu
kekahi kanaka nona ke kuleana ʻohi wai mai loko mai o nā ana.
Eia naʻe, mālama paha ʻia ia ʻano kuleana no ka hoʻomākaukau ʻaha.
Inā nō, he mea pilikino wale nō ia ʻano hana
ma waena o ke kanaka me kona akua.
He mea mahaʻoi nō
ka nīele ʻana aku iā Haʻi i kēia ʻano hana
ke ʻole ʻae ʻia ʻo Haʻi e wehewehe i ka manaʻo o ka hana.
No nā kumuwaiwai ana,
ʻaʻole ʻo ka wai wale nō ka mea i hoʻolako ʻia.
He mau ʻano
ʻiniseka like ʻole
noho ma nā ʻaʻaʻā o Hawaiʻi nei.
ʻO kā lākou nohona koho mua,
ʻo ia nā aʻa kumu ʻōhiʻa
e lewalewa ana mai luna mai o ke kilina ana.
A mālama ʻia ka wai e ia mau aʻa lewalewa me he ipu lā.
No laila, ʻaʻole ʻo ka mālama ʻana i nā kumu waiwai ana wale nō kā kākou hana,
e aho kākou e mālama a kiaʻi pū i ka nahele e ulu ana ma ka luna o ke ana.
ʻO ia kekahi mea
e pono pinepine ai i mea e hoʻokele ai ka hana noiʻi.
Paʻi ʻia nā nūpepa Hawaiʻi
ma kahi o ka hoʻomaka o nā makahiki 1800 a pau ke paʻi ʻana o nā nūpepa
ma kahi o nā makahiki 1950
a me he mau waihona ʻike a waihona nū hou ia.
He minamina, ʻaʻole i ʻunuhi ʻia nā nūpepa he nui.
Eia lā, ua ʻike a heluhelu ʻia au i nā moʻolelo he nui
e pili ana i nā mea like ʻole i paʻi ʻia ma nā nūpepa.
A ua hiki nō paha
iā Haʻi ke ʻimi a loaʻa i ka nui ʻike
e pili ana i nā ana Hawaiʻi,
e like nō me kā lākou ʻimi a loaʻa ʻana o ka ʻike kumu waiwai like ʻole.
Aloha, ʻo wau nō ʻo Summer Roper
Todd, a ʻo wau ka luna mea hulihonua ma ʻaneʻi ma ka Hawaiʻi Volcanoes National Park
a ua hana wau ma ia pāka nei no nā makahiki he ʻiwakāluakūmākahi.
He mau wahi pana nō nā ʻaʻaʻā
kohu hale lā lākou no nā kumu waiwai pānoanoa.
ʻO ka maʻamau, he mau kahua hulikoehana lākou,
loaʻa nā kumu waiwai ʻano mōʻalihaku
e like me nā iwi manu, a i kekahi manawa he iwi manu hala pohe a make loa.
A he mau kumu waiwai huli honua ko nā ʻaʻaʻā.
No ka nui ana/ʻaʻaʻā, he mio ko ke kūkulu huli honua ʻana a he haki wale
e like me nā kia pele lewalewa a me nā kia pele paʻa honua, a me nā mea like ʻole.
A he hale ia no nā kumu waiwai mea ola pānoanoa.
ʻO kēlā me kēia ana, he kaiaola e ola nei
i nā aʻa ulu lāʻau, nā ʻiniseka,
nā limu ma ka waha o nā ana,
a me nā meakanu me nā minelala e ulu a ola nei ma nā paia o ke ana.
ʻAe, he mau mea koʻikoʻi nō ia mau
kumu waiwai o ke ola ana.
E aho kākou e hoʻomanaʻo mau i nā ana a me ka Hawaiʻi Volcanoes
National Park me ia nō, me ka hoʻomanaʻo pū he mau kumu waiwai koʻikoʻi e mālama ʻia nei ko nā pāka aupuni.
Ua hiki i nā kanaka ʻepekema ke komo
me nā palapala ʻae i mea e mālama ai ka noiʻi ma ia mau wahi
a i ʻole i nā kānaka no lākou he kuleana e komo ai i loko o nā ana
i pani paha ʻia aku.
A no ia kumu i koʻikoʻi ai ke kilo ʻana
i nā kumu waiwai a kaiaola pānoanoa mai kahi ʻano mamao
i mea e mahalo a maopopo ai ka poʻe kipa i nei ʻāina
i kekahi o nā kumu waiwai ana o ka Hawaiʻi Volcanoes
National Park.